Source: http://sodnapraksa.si/?doc-2010040815256473
Timestamp: 2018-04-22 23:50:47+00:00

Document:
Sklep II DoR 532/2010
ECLI:SI:VSRS:2011:II.DOR.532.2010
VS0014180
VSL I Cp 2116/2010
dopuščena revizija - pravni interes - pritožbena novota - društvo - oblikovalni zahtevek
Presoja pogojev za dopuščeno revizijo.
ali pomeni prestana disciplinska sankcija razlog za neobstoj pravnega interesa po prvem odstavku 14. člena Zakona o društvih in ali bi moralo sodišče stranko v primeru ugotovitve neobstoja pravnega interesa pozvati, da navede razloge za morebiten obstoj pravnega interesa;
ali lahko pritožbene navedbe o obstoju pravnega interesa pomenijo pritožbeno novoto, če prvostopenjsko sodišče svojih dvomov o obstoju pravnega interesa za oblikovalno tožbo strankam ni pojasnilo pred izdajo odločbe.
1. Sodišče prve stopnje je zavrglo tožbo za ugotovitev, da je sklep tožene stranke št. LD-2008/3 z dne 11. 2. 2007, s katerim je tožena stranka tožniku izrekla disciplinsko sankcijo prepovedi lova na trofejnega srnjaka za dobo enega leta in sankcijo prepovedi lova na gamsa za dobo dveh let, nezakonit, ter odpravo tega sklepa in zavrnitev predloga za uvedbo disciplinskega postopka. Zavrglo je tudi tožbo v zvezi s podrejenim tožbenim zahtevkom za ugotovitev, da je citirani sklep tožene stranke nezakonit, njegovo odpravo in vrnitev zadeve toženi stranki v nov postopek. Odločilo je še o pravdnih stroških.
2. Sodišče druge stopnje je pritožbo tožeče stranke zavrnilo in potrdilo sklep sodišča prve stopnje.
3. Zoper sklep sodišča druge stopnje je tožnik na podlagi 367.b člena Zakona o pravdnem postopku (ZPP) vložil predlog za dopustitev revizije, v katerem predlaga, naj Vrhovno sodišče Republike Slovenije revizijo dopusti, saj gre za pravno vprašanje, glede katerega sodna praksa ni enotna, obenem pa je pomembno za zagotovitev pravne varnosti, enotne uporabe prava in za razvoj prava preko sodne prakse. Meni, da je sodišče, ki ga ni pozvalo, naj utemelji svoj pravni interes za oblikovalno tožbo, katerega obstoj se sicer domneva, kršilo njegovo pravico do sodnega varstva. Napačno je bilo tudi ravnanje sodišča druge stopnje, ki je presodilo, da so pritožbene navedbe o obstoju pravnega interesa pritožbena novota.
4. Predlog je utemeljen v obsegu, ki izhaja iz izreka sklepa.
5. Ker so izpolnjeni pogoji iz 367.a člena ZPP, je Vrhovno sodišče revizijo dopustilo glede vprašanj, ali pomeni prestana disciplinska sankcija razlog za neobstoj pravnega interesa po prvem odstavku 14. člena Zakona o društvih (Ur. l. RS, št. 61/06) in ali bi moralo sodišče stranko v primeru ugotovitve neobstoja pravnega interesa pozvati, da navede razloge za morebiten obstoj pravnega interesa, ter ali lahko pritožbene navedbe o obstoju pravnega interesa pomenijo pritožbeno novoto, če prvostopenjsko sodišče svojih dvomov o obstoju pravnega interesa za oblikovalno tožbo strankam ni pojasnilo pred izdajo odločbe.
ZDru 1 člen 14.
ZPP člen 274, 337, 337/1.
VSL sklep I Cp 2116/2010
P2RvYy0yMDEwMDQwODE1MjU2NDcz

References: sodišče 
 sodišče 
 Sodišče 
 Sodišče 
 sodišče 
 sodišče 
 sodišče 
 sodišče